Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/1084-1

**Detailplaneeringu algatamise teade**

**(Tade külas asuva Kasemetsa katastriüksuse detailplaneering)**

Vastavalt planeerimisseaduse § 128 lõikele 8 teatame, et Kose Vallavalitsus algatas 02.09.2025 korraldusega nr 253 Tade külas asuva Kasemetsa katastriüksuse detailplaneeringu.

Planeeritava ala pindala on ca 2,8 ha ning see hõlmab Kasemetsa (33701:002:0291, maatulundusmaa 100%, 26351 m²) katastriüksust ning tagamaks nõuetekohast juurdepääsu ja tehnovõrkudega liitumist osaliselt ka 3370132 Kose-Uuemõisa - Saula tee (33701:002:1019) katastriüksust.

Detailplaneeringu eesmärk on Kasemetsa katastriüksuse jagamine kaheks ja uuele krundile ehitusõiguse määramine üksikelamu ja abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele.

Detailplaneeringu algatamine ei ole vastuolus Kose valla üldplaneeringuga.

Detailplaneeringut algatades uuringute (va topo-geodeetiline uuring) ja analüüside tegemise vajadus puudub. Kui planeeringu koostamise käigus selgub, et detailplaneeringu koostamise raames on vajalik teha uuringuid, analüüse, ekspertiise vms, siis tuleb need teha vajaduse tekkimisel.

Dokumentidega on võimalik tutvuda Kose valla kodulehel avalikus dokumendiregistris (<https://www.kosevald.ee/dokumendiregister>) ja Kose vallavalitsuse majandusosakonnas eelneval kokkuleppel arhitektiga (siiri.hunt@kosevald.ee, telefon 54700707).

Lugupidamisega



/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707